Ақордада Владимир Путинді салтанатты қарсы алу рәсімі өтті
DATE: 17:47, 27 Қараша 2024 | GMT +5
TITLE: Ақордада Владимир Путинді салтанатты қарсы алу рәсімі өтті
URL: https://kaz.inform.kz/news/kasim-zhomart-tokaev-akordada-vladimir-putind-karsi-aldi-5874b9/
META: DATE: 17:47, 27 Қараша 2024 | GMT +5
TOTAL WORDS: 141
AUTHOR(S):
TEXT: Қарсы алу рәсімі салтанатты рәсімдер залында Құрмет қарауылының сап түзеуінен басталды. Қарауыл бастығы Мемлекет басшысы мен мәртебелі мейманға баянат берді. Осыдан кейін Президент оркестрі екі елдің әнұранын орындады. Одан әрі Владимир Путин мен Қасым-Жомарт Тоқаев кілемше бойымен Қазақстан Республикасының Мемлекеттік туына қарай жүрді. Оның алдына келгенде мейман тоқтап, басын иіп, ілтипат білдірді. Фото: Ақорда. Бұдан кейін екі ел басшылары Құрметті қарауыл сапының бойымен жүріп өтті. Ресей президенті Құрметті қарауыл бастығымен қоштасып, Қ. Тоқаевпен кездесуге өтті. Жоғары деңгейдегі келіссөздерден кейін мемлекет басшылары Қазақстан мен Ресейдің ХХ Өңіраралық ынтымақтастық форумына бейнеконференция режимі арқылы қатысады. 28 қараша күні Қазақстан Президенті Қасым-Жомарт Тоқаевтың төрағалығымен ҰҚШҰ Ұжымдық қауіпсіздік кеңесінің кезекті сессиясы өтеді. Жиында аймақтық және халықаралық қауіпсіздіктің негізгі мәселелері талқыланады. Отырыс қорытындысы бойынша бірқатар құжатқа қол қойылады. Фото: Ақорда. Айта кетейік, бүгін Қазақстан Президенті Қасым-Жомарт Тоқаевтың «Известия» газетіне, ал Владимир Путиннің «Казахстанская правда» газетіне мақаласы шықты
